钦定古今图书集成/明伦汇编/氏族典/第096卷 > 苏金
## 钦定古今图书集成/明伦汇编/氏族典/第096卷 > 苏金

按《万姓统谱》：“金字用之，号净信居士。少因荒乱无师，
逢人辄捧书质问。稍长，文艺皆通。明兵下吴，人物凋
耗，金赁舟往讯亲故，篷底获布囊一，中有金银器各
数事。金舣舟以俟，失者至，悉还之，一无所取。尝夜有
盗逾墙，足蹑假山石，仆犬惊不能去。金觉，与钱一千，
俾作生理，戒无为此。盗感愧，卒为善。”